1.2.2014. aastal hõlmas komisjoni avalik dokumendiregister järgmisi dokumente: COM, SEC, C, JOIN, SWD, OJ ja PV seeria. 2014. aastal ei koostanud ega saanud komisjon nimetatud liikidesse kuuluvaid tundliku sisuga dokumente.

Komisjoni uus koosseis otsustas ka, et volinikud, kabinetiliikmed ja peadirektorid peaksid kohtuma vaid nende huvirühmade esindajatega, kes on liitunud läbipaistvusregistriga – registriga, mis heidab valgust isikutele, kes püüavad mõjutada poliitika kujundamist ELi institutsioonides, küsimustele, mida need isikud jälgivad, ning inim- ja finantsressurssidele, mida nad kasutavad. Ühtlasi on komisjon teada andnud oma kavatsusest esitada ettepanek Euroopa Parlamenti, Euroopa Komisjoni ja nõukogu hõlmava kohustusliku institutsioonidevahelise läbipaistvusregistri kohta.

President Junckeri poliitilised suunised komisjonile hõlmavad tõsist pühendumist läbipaistvuse suurendamisele. See pühendumine on väljendunud praktikas mitmel moel.

4.3.Kontrollimiste, uurimise ja audiitorkontrolli kaitse kasutamine esmase taotluse (täielikust või osalisest) rahuldamisest keeldumise peamise põhjendusena kõikide kasutatud erandite seas sagenes võrreldes eelneva aastaga mõnevõrra (25 % võrreldes 23,6 %ga 2013. aastal). See oli kõige sagedamini kohaldatav erand, edestades erandit, mille eesmärk on kaitsta komisjoni otsustamisprotsessi; seda erandit kasutati harvem kui 2013. aastal (22,1 % 2014. aastal võrreldes 27,1 %ga 2013. aastal) (vt lisatud tabel 4).

T-516/11: MasterCard, Inc., MasterCard International, Inc. ja MasterCard Europe vs. Euroopa Komisjon ( http://curia.europa.eu/juris/document/document.jsf?docid=158833&mode=req&pageIndex=1&dir=&occ=first&part=1&text=&doclang=ET&cid=365325 )

T-796/14: Philip Morris vs. komisjon ( http://curia.europa.eu/juris/document/document.jsf?text=&docid=162349&pageIndex=0&doclang=ET&mode=req&dir=&occ=first&part=1&cid=366652 )

T-800/14: Philip Morris vs. komisjon ( http://curia.europa.eu/juris/document/document.jsf?text=&docid=162360&pageIndex=0&doclang=ET&mode=req&dir=&occ=first&part=1&cid=366717 )

6.7.Kui 2013. aastal esitati Euroopa Kohtule viis uut apellatsioonkaebust, siis 2014. aastal esitati Üldkohtu otsuse peale vaid üks selline uus kaebus:

C-562/14 P: Rootsi vs. komisjon ( http://curia.europa.eu/juris/document/document.jsf?text=&docid=161659&pageIndex=0&doclang=ET&mode=req&dir=&occ=first&part=1&cid=366774 )

7.Järeldused

Komisjoni uus koosseis eesotsas president Junckeriga on võtnud endale kohustuse suurendada läbipaistvust. Selle kohustuse täitmiseks avaldatakse teavet selle kohta, kellega komisjoni poliitilised liidrid ja kõrgemad ametnikud kohtuvad, võimaldatakse laiem ligipääs Ameerika Ühendriikidega peetavate Atlandi-ülese kaubandus- ja investeerimispartnerluse läbirääkimiste dokumentidele, vaadatakse läbi läbipaistvusregister ja võetakse vastu parema õigusloome tegevuskava.

Seoses õigusega pääseda ligi dokumentidele avaldab komisjoni uus koosseis ulatuslikult teavet ja dokumente oma seadusandliku ja muu kui seadusandliku tegevuse kohta. Õigus pääseda taotluse korral ligi dokumentidele, millest tehakse vaid teatavaid piiratud erandeid, on sätestatud aluslepingutes, ja see on oluline vahend, mille kaudu komisjon täidab endale võetud kohustust suurendada läbipaistvust. Komisjoni eesmärk on vastata sellistele taotlustele õigeaegselt ja võimalikult ressursitõhusalt.

Kui dokumentidele juurdepääsemiseks esitatud esmaste taotluste hulk 2014. aastal veidi vähenes (6 525 taotlusest 2013. aastal 6 227 taotluseni 2014. aastal), siis kordustaotluste arv suurenes seitsmendat aastat järjest – registreeriti märkimisväärne 27 % suurune kasv (236 taotlusest 2013. aastal 300 taotluseni 2014. aastal). See näitab, et kodanikud kasutavad üha enam oma seaduslikku õigust kaevata komisjoni esmane otsus edasi.

Komisjon on endiselt asutus, kes käsitleb kõige rohkem esmaseid ja kordustaotlusi vastavalt määrusele (EÜ) nr 1049/2001. Komisjon käsitleb enam kui kaks korda rohkem taotlusi kui nõukogu ja Euroopa Parlament kokku.

Juurdepääsutaotluste arv ja dokumentide avalikustamise kõrge määr näitavad, et Euroopa kodanikud kasutavad oma dokumentidele juurdepääsu õigust aktiivselt ja et selle tulemusel on võimaldatud – lisaks nendele arvukatele dokumentidele, mis on komisjoni veebisaidil juba kättesaadavad – juurdepääs suurele hulgale dokumentidele.